DEĊIŻJONI TAL-KUNSILL 2005/148/PESK
tal-21 ta' Frar 2005
dwar l-implimentazzjoni tal-Pożizzjoni Komuni 2004/694/PESK dwar miżuri ġodda għas-sostenn tad-dħul fis-seħħ effettiv tal-mandat tal-Qorti Kriminali Internazzjonali ta’ dik li qabel kienet il-Jugoslavja (ICTY)
IL-KUNSILL TA’ L-UNJONI EWROPEA,
Wara li kkunsidra l-Pożizzjoni Komuni 2004/694/PESK (1), u b’mod partikolari l-Artikolu 2 tagħha, flimkien mat-tieni inċiż ta' l-Artikolu 23(2), tat-Trattat dwar l-Unjoni Ewropea,
Billi:
(1)
Permezz tal-Pożizzjoni Komuni 2004/694/PESK, il-Kunsill adotta miżuri għall-iffriżar tal-kapital u r-riżorsi ekonomiċi kollha tal-persuni fiżiċi li ġew akkużati mill-Qorti Kriminali Internazzjonali ta' dik li qabel kienet il-Jugoslavja (ICTY).
(2)
Fit-22 ta’ Diċembru 2004, il-Kunsill adotta d-Deċiżjoni 2004/900/PESK li timmodifikal-lista stabbilita fl-anness għall-Pożizzjoni Komuni 2004/694/PESK.
(3)
Wara t-trasferiment tas-Sur Savo Todovic u s-Sur Vladimir Lazarevic fl-unitajiet ta’ detenzjoni ta' l-ICTY, huma għandhom jitneħħew mill-lista.
(4)
Il-lista annessa mal-Pożizzjoni Komuni 2004/694/PESK għandha tiġi emendata għaldaqstant,
IDDEĊIEDA KIF ĠEJ:
Artikolu 1
Il-lista ta’ persuni stabbilita fl-anness għall-Pożizzjoni Komuni 2004/694/PESK għandha tiġi sostitwita b’dik stabbilita fl-Anness għal din id-Deċiżjoni.
Artikolu 2
Din id-Deċiżjoni għandu jkollha effett mill-jum li fih tiġi adottata.
Artikolu 3
Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.
Magħmula fi Brussel, nhar il-21 ta' Frar 2005.